[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000008", "text": "Amser maith yn o\u0302l, ymhell cyn bodolaeth y Wladfa, roedd merch ifanc dlos yn byw ymysg llwyth y Tehuelche \u2013 pobl wreiddiol talaith Chubut. Un dydd wrth chwilio am baent i'w nain, dyma Calaffate yn cyfarfod bachgen o lwyth y Selk'nam \u2013 gelynion y Tehuelche! Wrth i'r ddau sgwrsio dyma nhw'n disgyn mewn cariad, ond dydi llwybr cariad byth yn hawdd. Dyma'r addasiad Cymraeg cyntaf o'r chwedl drist o gariad, brad a thorcalon, sy'n rhoi cipolwg i ni o fywyd ym Mhatagonia ymhell cyn i'r Cymry groesi'r mo\u0302r yn 1865."}, {"text_idx": "#000009", "text": "Dwi wedi gwirioni gyda hwn, mae o wirioneddol yn wych - y stori, y lluniau - popeth. Gwaith arbennig Lleucu. Yn o\u0302l ei blog, mae Bethan Gwanas hefyd yn ffan o\u2019r llyfr."}, {"text_idx": "#000010", "text": "Dwi mor falch o weld stori a\u0302 dimensiwn rhyngwladol yn dod i\u2019r farchnad \u2013 mi fasa\u2019n braf gweld mwy a dweud y gwir, yn enwedig os ydyn nhw o\u2019r un safon a\u0302 Chwedl Calaffate."}, {"text_idx": "#000011", "text": "Mae\u2019r gwaith arlunio yn ardderchog. Mae \u2019na nifer o artistiaid talentog yng Nghymru sy\u2019n darlunio llyfrau plant, ond mae hwn yn enghraifft o'r goreuon yn fy marn i \u2013 lliwiau cynnes oren, melyn a choch, sy\u2019n cyfleu caledi bywyd ar y paith."}, {"text_idx": "#000012", "text": "Fel sy\u2019n amlwg o\u2019r teitl, chwedl yw hon, yn wreiddiol o Batagonia, sy\u2019n so\u0302n am goeden ffrwythau\u2019r Calaffate, a\u2019r stori drist tu o\u0302l iddi. Doeddwn i ddim yn gyfarwydd gyda\u2019r goeden, ei ffrwyth na\u2019r chwedl, mae\u2019n rhaid i mi gyfaddef."}, {"text_idx": "#000013", "text": "Daw\u2019r chwedl o\u2019r dywediad \u201cEl que come Calafate siempre vuelve.\u201d Hynny yw, os flaswch chi ffrwyth y Calaffate, rydych chi\u2019n siw\u0302r o ddychwelyd i\u2019r Wladfa. Mae \u2019na rywbeth rhamantus iawn tu o\u0302l i\u2019r dywediad yna yn does, yn debyg iawn i\u2019r syniad o \u2018hiraeth\u2019 sydd gennym ni yng Nghymru \u2013 y cysylltiad pwerus rhwng y pobl a\u2019r tir."}, {"text_idx": "#000016", "text": "Wel, dim ond un peth sydd ar o\u0302l i\u2019w wneud \u2013 gwneud yn siw\u0302r mod i\u2019n mynd i Batagonia fy hun rhyw ddiwrnod, i gael trio ffrwyth y calaffate..."}, {"text_idx": "#000017", "text": "Mae Lleucu Gwenllian yn ddarlunydd 24 oed sy\u2019n wreiddiol o Flaenau Ffestiniog ac a\u0302 BA mewn Darlunio ym Mhrifysgol De Cymru, Caerdydd. Fel rhan o\u2019r cwrs bu iddi gwblhau amryw o friffiau creadigol gwahanol, a gellir gweld esiamplau o\u2019i gwaith ar ei gwefan \u2013 /lleucuillustration/ portfolio ac ar ei chyfrif Instagram \u2013"}]